**ขอบเขตของงาน (Terms of Reference : TOR)**

**ร่าง**

**จ้างซ่อมแซมห้องเรียนและห้องน้ำอาคารเรียน ๗ ฝ่ายศึกษา โรงเรียนนายเรือ**

**๑. ความเป็นมา**

อาคารเรียน ๗ ฝ่ายศึกษา โรงเรียนนายเรือ เป็นอาคารเรียนสำหรับฝึกหัดวิชาชีพ ของนักเรียน นายเรือในวิชาช่างกลเรือ ซึ่งห้องบรรยาย ก่อนการปฏิบัติงานจริง เป็นห้องที่ใช้ร่วมกันกับห้องปฏิบัติงาน ด้านธุรการของ กองโรงงาน ฝ่ายบริการ โรงเรียนนายเรือ ทำให้เกิดความคับแคบและแออัด จำเป็นจะต้องซ่อมแซม และตกแต่ง ให้เป็นสัดส่วน เพื่อให้การใช้พื้นที่ห้องมีความเหมาะสมและพร้อมสำหรับการเรียน การสอนเกิดความสะดวกสบาย เป็นระเบียบเรียบร้อย และสวยงาม ส่วนของห้องน้ำภายในอาคาร มีสภาพชำรุดและทรุดโทรม จากการใช้งานมานาน จึงมีความจำเป็นอย่างยิ่งที่จะต้องซ่อมแซมให้อยู่ในสภาพที่ดีและถูกสุขลักษณะอนามัย

**๒. วัตถุประสงค์**

เพื่อทำการซ่อมแซมและตกแต่งห้องเรียน ซึ่งมีความคับแคบและแออัดให้เป็นสัดส่วน มีความพร้อมและเหมาะสมต่อการเรียนการสอนของนักเรียนนายเรือ พร้อมติดตั้งครุภัณฑ์ประจำห้องเรียน และดำเนินการซ่อมแซมห้องน้ำ ซึ่งมีสภาพชำรุด ทรุดโทรม ให้อยู่ในสภาพที่ดีและถูกสุขลักษณะอนามัย

**๓. คุณสมบัติของผู้เสนอราคา**

๓.๑ ผู้ประสงค์จะเสนอราคาต้องเป็นนิติบุคคลที่มีอาชีพรับจ้างงานที่ประกวดราคาจ้างด้วยวิธีการทางอิเลคทรอนิกส์

๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีอิเล็กทรอนิกส์ครั้งนี้

๓.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

๓.๕ ผู้ประสงค์จะเสนอราคาเป็นนิติบุคคล ผู้มีอาชีพรับจ้างงานที่ประกวดราคาจ้างด้วยวิธีการ ทางอิเล็กทรอนิกส์ ซึ่งมีผลงานปรับปรุงหรือซ่อมแซม หรืองานลักษณะเดียวกันนี้ ซึ่งผลงานแต่ละสัญญาจะต้อง

-๒-

เป็นผลงานสัญญาเดียว ที่มีวงเงินค่าจ้างไม่น้อยกว่า ๕๐๐,๐๐๐ บาท (ห้าแสนบาทถ้วน) ต้องเป็นผลงานที่ดี และเสร็จเรียบร้อยมาแล้วเป็นเวลาไม่เกิน ๕ ปี นับตั้งแต่ได้ทำการแล้วเสร็จ จนถึงวันยื่นเอกสารประกวดราคา

ในครั้งนี้ และเป็นผลงานที่ผู้เสนอราคาเป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่ โรงเรียนนายเรือเชื่อถือ

โรงเรียนนายเรือขอสงวนสิทธิ์ในการพิจารณาผลงานที่ระบุข้างต้นนี้ ว่าเป็นผลงานที่ดี และมีคุณภาพหรือไม่ เพื่อประโยชน์ทางราชการให้ได้ผู้รับจ้างที่มีประสบการณ์ในการทำงาน มีผลงานที่มีคุณภาพ โดยผู้เสนอราคา จะต้องยื่นสำเนาหนังสือรับรองผลงาน และ/หรือสำเนาสัญญาดังกล่าว พร้อมรับรองสำเนาถูกต้อง ในวันยื่นซองประกวดราคา ด้วยวิธีการทางอิเล็กทรอนิกส์ ข้อกำหนดนี้มิได้เจาะจงหรือผูกขาดว่าจะต้องเป็นผู้เสนอราคารายใดรายหนึ่ง

๓.๖ ผู้ประสงค์จะเสนอราคา ต้องไม่เคยทำงานก่อสร้าง หรืองานปรับปรุงใด ๆ ของโรงเรียนนายเรือ แล้วส่งมอบงานล่าช้าเกินกว่าร้อยละสิบห้า (๑๕ %) ของระยะเวลาในสัญญามาก่อน และเป็นผู้ที่มีผลงานที่ดีมีคุณภาพเป็นที่ยอมรับของโรงเรียนนายเรือ

๓.๗ มาตรฐานฝีมือช่าง อย่างน้อยผู้ประสงค์จะเสนอราคา ต้องมีช่างก่อสร้างที่มีประสบการณ์หรือมีความชำนาญงานด้านก่อสร้าง ดังนี้

๓.๗.๑ ช่างปูน

๓.๗.๒ ช่างไม้

๓.๗.๓ ช่างสี

๓.๗.๔ ช่างไฟฟ้า

๓.๗.๕ ช่างประปาและสุขาภิบาล

ฯลฯ

๓.๘ นิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้าง ด้วยระบบทางอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

๓.๙ คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้ง ซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้

๓.๑๐ ผู้ประสงค์จะเสนอราคาต้องไม่เป็นผู้ที่ถูกประเมินสิทธิ์ผู้เสนอราคาในสถานะที่ห้ามเข้าเสนอราคาและทำสัญญาตามที่ กวพ. กำหนด

๓.๑๑ ผู้ประสงค์จะเสนอราคาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ ตามที่คณะกรรการ ป.ป.ช. กำหนด

-๓-

**๔. รายละเอียดการซ่อมแซม**

**๔.๑ ซ่อมแซมห้องน้ำ**

- รื้อถอนฝ้าเพดาน ผนังและพื้นกระเบื้องเซรามิค สุขภัณฑ์ห้องน้ำ-ส้วม และระบบไฟฟ้า

- ติดตั้งฝ้าเพดานโครงเคร่าเหล็กชุบสังกะสีกรุยิปซั่มบอร์ดทนชื้นฉาบรอยต่อเรียบ

- ติดตั้งระบบไฟฟ้าแสงสว่าง

- เดินท่อน้ำดีและท่อน้ำทิ้ง

- ปูกระเบื้องพื้นและผนัง พร้อม Top เคาน์เตอร์หินแกรนิตดำแอฟริกา

- ซ่อมแซมประตูและหน้าต่างพร้อมทาสีใหม่

- ติดตั้งสุขภัณฑ์ใหม่ทั้งหมด

- ติดตั้งผนังห้องน้ำสำเร็จรูปและแผงกั้นโถปัสสาวะ จำนวน ๔ ชุด

- จัดทำตู้ล๊อคเกอร์ BUIL-IN ติดผนังโครงไม้กรุลามิเนต พร้อมอุปกรณ์

- จัดทำม้านั่งบุนวม ห้องเปลี่ยนเสื้อผ้า

- ติดตั้งผนังตาข่ายห้องเก็บเครื่องมือ

- เปลี่ยนประตูห้องน้ำและสุขภัณฑ์ห้องน้ำนายทหารระดับชั้นนายนาวา

- เปลี่ยนหลอดไฟ LED และทาสีโคมไฟใหม่ห้องเก็บของ และห้องนายทหารระดับ ชั้นนายนาวา

**๔.๒ ซ่อมแซมห้องเรียน**

- รื้อถอนระบบไฟฟ้า , เครื่องปรับอากาศ และฝ้าเพดาน

- รื้อถอนหน้าต่างกระจกบานเปิดคู่กรอบเหล็กของเดิม จำนวน ๓ ชุด

- ติดตั้งตู้เมนเบรกเกอร์ พร้อมปลั๊กไฟฟ้า จำนวน ๑๔ ชุด และปลั๊กโทรศัพท์ จำนวน ๓ จุด

- ติดตั้งโคมไฟสะท้อนแสง ตะแกรงอลูมิเนียม ขนาด ๒ x ๓๖ วัตต์ ชนิดฝังฝ้า จำนวน ๑๔ ชุด

- ติดตั้งฝ้าเพดานโครงเคร่าเหล็กชุบสังกะสีกรุยิปซั่มตกแต่งเป็นฝ้าต่างระดับ พื้นที่ ๘๔ ตร.ม. และฝ้าฉาบเรียบ พื้นที่ ๑๐๘ ตร.ม. รวมพื้นที่ฝ้า จำนวน ๑๙๒ ตร.ม.

- ติดตั้งฉากกั้นห้อง PVC แบบทึบ พร้อมอุปกรณ์ติดตั้ง จำนวน ๒๘ ตร.หลา

- ติดตั้งผนังเบาโครงเคร่าเหล็กชุบสังกะสีบุผนัง ๒ ด้าน จำนวน ๒๐ ตร.ม.

- ติดตั้งดาวน์ไลท์ LED หน้ากลม ๖ นิ้ว ขนาด ๑๒ วัตต์ จำนวน ๒๔ ชุด

- ปูพื้นด้วยกระเบื้องผิวแกรนิต ขนาด ๐.๖๐ x ๐.๖๐ ม. จำนวน ๑๙๒ ตร.ม.

- ติดตั้งประตูกระจกบานเปิดเดี่ยวกรอบอลูมิเนียมสีชาดำ ขนาด ๐.๙๐ x ๒.๐๐ ม.

จำนวน ๓ ชุด

-๔-

- ติดตั้งประตูกระจกบานเลื่อนแขวนเดี่ยวซ่อนผนัง กรอบอลูมิเนียม สีชาดำ ขนาด ๐.๙๐ x ๒.๐๐ ม. จำนวน ๑ ชุด

- ติดตั้งหน้าต่างกระจกบานเลื่อนคู่พร้อมบานปิดตายและช่องแสง ขนาด ๑.๖๐ x ๔.๐๐ ม. กรอบอลูมิเนียมสีชาดำ จำนวน ๓ ชุด

- ซ่อมแซม ขัด และทาสี พร้อมเปลี่ยนอุปกรณ์ที่ชำรุด ประตูบานเปิดคู่

ขนาด ๑.๐๐ x ๒.๐๐ ม. จำนวน ๑ ชุด

- ซ่อมแซม ขัด และทาสี พร้อมเปลี่ยนอุปกรณ์ที่ชำรุด ประตูบานเปิดคู่

ขนาด ๐.๙๐ x ๒.๐๐ ม. จำนวน ๑ ชุด

- ทาสีผนังภายใน พื้นที่ ๒๕๐ ตร.ม.

- ทาสีฝ้าเพดาน พื้นที่ ๑๙๒ ตร.ม.

- ซ่อมแซมตู้ ๔ ลิ้นชัก จำนวน ๕ ใบ

- ติดตั้งพัดลมโคจร ขนาด ๑๖ นิ้ว จำนวน ๔ ตัว

- ติดตั้งเครื่องปรับอากาศติดผนัง ขนาด ๑๘,๐๐๐ BTU จำนวน ๓ ชุดเครื่อง

- ติดตั้งบอร์ดโครงเหล็กมีล้อเข็น ยาว ๑.๘๐ ม. จำนวน ๒ ชุด

- จัดหาบอร์ดติดผนัง ยาว ๒.๔๐ ม. จำนวน ๑ ชุด

- จัดหาโต๊ะพับขาแสตนเลส TOP โพเมก้าสีขาว ขนาด ๐.๗๕ x ๑.๘๐ x ๐.๗๕ ม. จำนวน ๔ ตัว

- จัดหาเก้าอี้แลคเชอร์ แผ่นเขียนใหญ่พิเศษ ขนาด ๖๙.๔ cm. ลึก ๗๖ cm. สูง ๘๐ cm. บุนวม มีตะแกรงวางของด้านล่าง จำนวน ๒๕ ตัว

**๕. ขอบเขตของงาน**

**๕.๑ งานรื้อถอน**

- ผนังพื้นห้องน้ำ และฝ้าเพดาน ที่จะซ่อมแซมเพื่อความปลอดภัยและป้องกันฝุ่นละอองจากการทำงาน ทำการกั้นพื้นที่รอบ ๆ บริเวณ และจัดทำป้ายโครงการติดตั้งไว้บริเวณพื้นที่ก่อสร้างตามสัญญา

- รื้อถอนสุขภัณฑ์ทั้งหมดในห้องน้ำ และอุปกรณ์เดิม ออกทั้งหมด และจัดทำบัญชีส่งคืนแก่ผู้ว่าจ้าง ยกเว้นสุขภัณฑ์ที่แตกชำรุดให้ขนไปทิ้งภายนอก

- รื้อถอนฝ้าเพดานเดิมออกพร้อมขนทิ้งภายนอก ส่วนชุดโคมไฟเดิมให้จัดเก็บและส่งคืนแก่ผู้ว่าจ้าง

-๕-

- รื้อวัสดุปูพื้นเดิมออก ได้แก่ แผ่นกระเบื้องพื้น ปูผนัง และผนังกั้นห้องสุขาเดิมออกพร้อมขนไปทิ้งภายนอก

- รื้อถอนชุดโคมไฟเดิมออก นำไปจัดเก็บในพื้นที่ที่ผู้ว่าจ้างกำหนดให้

**๕.๒ งานซ่อมแซม**

๕.๒.๑ งานสถาปัตยกรรม

- ผู้รับจ้างต้องส่งตัวอย่าง หรือแคตตาล๊อกวัสดุและอุปกรณ์หลัก ๆ เป็นภาพสี เพื่อให้คณะกรรมการพิจารณาเลือกก่อน จึงจะนำไปใช้ในการติดตั้งได้

- งานปูกระเบื้องพื้นและผนัง งานติดตั้งฝ้าเพดาน ตามรูปแบบรายการที่กำหนด

๕.๒.๒ งานประปาและสุขาภิบาล

- ผู้รับจ้างต้องส่งตัวอย่าง หรือแคตตาล๊อกวัสดุและอุปกรณ์หลัก ๆ เป็นภาพสี เพื่อให้คณะกรรมการพิจารณาเลือกก่อน จึงจะนำไปใช้ในการติดตั้งได้

- งานติดตั้งสุขภัณฑ์ พร้อมอุปกรณ์ รายละเอียดตามรายการประกอบแบบมาตรฐาน ชย.ทร.

๕.๒.๓ งานระบบไฟฟ้าแสงสว่าง

- ผู้รับจ้างต้องส่งตัวอย่าง หรือแคตตาล๊อกวัสดุและอุปกรณ์หลัก ๆ เป็นภาพสี เพื่อให้คณะกรรมการพิจารณาเลือกก่อน จึงจะนำไปใช้ในการติดตั้งได้

- งานติดตั้งระบบไฟฟ้า รายละเอียดตามรายการประกอบแบบมาตรฐาน ชย.ทร.

**๕.๓ ระบบการจัดการความปลอดภัยในระหว่างที่มีการรื้อถอนและดำเนินการตามสัญญาและเงื่อนไขอื่น ๆ ผู้รับจ้างจะต้องจัดระบบความปลอดภัยและส่วนที่เกี่ยวข้อง ดังนี้**

- ก่อนทำการรื้อวัสดุและอุปกรณ์เดิมออก ผู้รับจ้างจะต้องตรวจสอบและจัดหาวิธีการป้องกันสิ่งสาธารณูปโภค เช่น ระบบประปา ระบบไฟฟ้า ระบบโทรศัพท์ ระบบปรับอากาศ และระบบสาธารณูปโภคอื่น ๆ ที่มีอยู่เดิม เพื่อมิให้เกิดความเสียหายจากการรื้อถอนและการดำเนินการซ่อมแซมหรือติดตั้งใหม่

- ผู้รับจ้างจะต้องจัดหาวัสดุป้องกันอันตรายจากเศษวัสดุหรือสิ่งก่อสร้างตลอดเวลาที่มีการรื้อถอน และการซ่อมแซมหรือก่อสร้างตามสัญญา

- ในกรณีที่ผู้รับจ้างทำการใด ๆ ให้เกิดการเสียหายต่อถนน อาคาร ทรัพย์สินและสิ่งปลูกสร้างอื่น ๆ ผู้รับจ้างจะต้องรับผิดชอบหรือดำเนินการซ่อมแซมให้มีสภาพดังเดิมจนเป็นที่เรียบร้อย โดยให้ ผู้ควบคุมงานเป็นผู้พิจารณาตรวจสอบ

-๖-

- ผู้รับจ้างต้องจัดทำแผ่นป้ายแสดงรายละเอียดเกี่ยวกับงานก่อสร้าง ตามสัญญา เพื่อติดตั้งที่บริเวณพื้นที่ก่อสร้าง

- ไม่อนุญาตให้ผู้รับจ้างปลูกสร้างบ้านพักคนงานในบริเวณก่อสร้าง หรือบริเวณพื้นที่ โรงเรียนนายเรือ

- ค่าดำเนินการต่าง ๆ ดังกล่าวข้างต้น ให้ผู้รับจ้างเป็นผู้ออกค่าใช้จ่ายทั้งหมด

**๖. สถานที่ก่อสร้าง**

โรงเรียนนายเรือ เลขที่ ๒๐๔ ถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ ๑๐๒๗๐

**๗. ระยะเวลาดำเนินการ**

ดำเนินการให้แล้วเสร็จภายใน **๙๐ วัน (เก้าสิบวัน)** โดยนับถัดจากวันลงนามในสัญญาจ้าง ฯ เป็นต้นไป จนครบกำหนด

**๘. งวดงานและการเบิกเงินค่าจ้าง แบ่งออกเป็น ๓ งวด ดังต่อไปนี้**

**งวดที่ ๑** เป็นจำนวนเงินในอัตราร้อยละ ๓๐ (สามสิบ) ของค่าจ้าง เมื่อผู้รับจ้างได้ปฏิบัติงานดังนี้

**งานทั่วไป**

* ส่งหนังสือขออนุญาตเข้าดำเนินการ ต่อหน่วยงานเจ้าของสถานที่
* จัดทำป้ายโครงการและตัวอย่างวัสดุอุปกรณ์ เอกสารแนะนำสินค้าของวัสดุที่จะใช้ในงานซ่อมแซมห้องเรียนและห้องน้ำ อาคารเรียน ๗ ฝศษ.รร.นร. ตามที่กำหนดในรายการ เสนอให้ผู้ว่าจ้างพิจารณาให้ความเห็นชอบ

**งานซ่อมแซม**

* รื้อถอนฝ้าเพดาน ผนังและพื้นกระเบื้องเซรามิค สุขภัณฑ์และระบบไฟฟ้า ห้องน้ำ-ห้องส้วม พร้อมขนย้ายเศษวัสดุออกนอกพื้นที่
* รื้อถอนฝ้าเพดาน ระบบไฟฟ้า เครื่องปรับอากาศ ห้องเรียน พร้อมขนย้ายเศษวัสดุออกนอกพื้นที่
* จัดทำบัญชีวัสดุที่ได้จากการรื้อถอนที่สามารถใช้ประโยชน์ได้ ส่งมอบให้ผู้รับจ้าง

ให้แล้วเสร็จ**ภายใน ๒๐ วัน** นับถัดจากวันลงนามในสัญญา

-๗-

**งวดที่ ๒** เป็นจำนวนเงินในอัตราร้อยละ ๓๐ (สามสิบ) ของค่าจ้าง เมื่อผู้รับจ้างได้ปฏิบัติงานดังนี้

**งานซ่อมแซม ห้องน้ำ**

* ติดตั้งฝ้าเพดานโครงเคร่าเหล็กชุบสังกะสีกรุยิปซั่มทนชื้น ๙ มม. ฉาบรอยต่อเรียบ แล้วเสร็จ
* ติดตั้งระบบไฟฟ้าแสงสว่าง แล้วเสร็จ
* ตัดต่อประจบท่อน้ำดีและท่อน้ำทิ้ง แล้วเสร็จ
* ปูกระเบื้องพื้นและผนัง พร้อม TOP เคาน์เตอร์หินแกรนิตดำ แล้วเสร็จ
* ติดตั้งประตูห้องน้ำ UPVC แล้วเสร็จ
* ติดตั้งสุขภัณฑ์ห้องน้ำ แล้วเสร็จ
* ติดตั้งผนังห้องน้ำสำเร็จรูปและแผงกั้นโถปัสสาวะ แล้วเสร็จ
* ติดตั้งผนังตาข่ายห้องเก็บเครื่องมือ แล้วเสร็จ
* ทาสีผนังและฝ้าเพดาน แล้วเสร็จ
* จัดทำตู้ล๊อคเกอร์ BUIL-IN ติดผนัง โครงไม้กรุลามิเนต แล้วเสร็จ
* จัดทำม้านั่งบุนวม ห้องเปลี่ยนเสื้อผ้า แล้วเสร็จ

- ทดสอบระบบทั้งหมดให้สามารถใช้งานได้อย่างมีประสิทธิภาพ

- เก็บกวาดทำความสะอาดสถานที่ดำเนินการก่อนส่งมอบงาน แล้วเสร็จ

ให้แล้วเสร็จ**ภายใน ๖๐ วัน** นับถัดจากวันลงนามในสัญญา

**งวดที่ ๓** เป็นจำนวนเงินในอัตราร้อยละ ๔๐ (สี่สิบ) ของค่าจ้าง เมื่อผู้รับจ้างได้ปฏิบัติงานดังนี้

**งานซ่อมแซม ห้องเรียน**

* ติดตั้งฝ้าเพดานโครงเคร่าเหล็กชุบสังกะสีกรุยิปซั่ม ๙ มม.ฉาบรอยต่อเรียบ แล้วเสร็จ
* กั้นผนังเบาโครงเคร่าเหล็กชุบสังกะสี แล้วเสร็จ
* ติดตั้งฉากกั้นห้อง แล้วเสร็จ
* ปูกระเบื้องพื้นทั้งหมด แล้วเสร็จ
* ติดตั้งหน้าต่างกระจกบานเลื่อนคู่ แล้วเสร็จ
* ติดตั้งประตูกระจกบานเปิดเดี่ยว แล้วเสร็จ
* ซ่อมแซมตู้ ๔ ลิ้นชัก แล้วเสร็จ

-๘-

* ทาสีผนังห้องพร้อมวงกบประตูและหน้าต่าง แล้วเสร็จ
* ติดตั้งตู้ CONSUMER UNIT แล้วเสร็จ
* เดินระบบสายไฟร้อยท่อภายในทั้งหมด แล้วเสร็จ
* ติดตั้งพัดลมติดเพดาน จำนวน ๔ ตัว แล้วเสร็จ
* ติดตั้งโคมไฟแสงสว่าง แล้วเสร็จ
* ติดตั้งเครื่องปรับอากาศ ขนาด ๑๘,๐๐๐ BTU จำนวน ๓ ชุดเครื่อง แล้วเสร็จ
* ติดตั้งบอร์ดโครงเหล็กมีล้อเข็น จำนวน ๒ ชุด แล้วเสร็จ
* ติดตั้งบอร์ดติดผนัง จำนวน ๑ ชุด แล้วเสร็จ
* ติดตั้งโต๊ะพับขาแสตนเลส TOP โฟเมก้าสีขาว จำนวน ๔ ตัว แล้วเสร็จ
* ติดตั้งเก้าอี้แลคเชอร์ จำนวน ๒๕ ตัว แล้วเสร็จ

- เก็บกวาดทำความสะอาดสถานที่ดำเนินการก่อนส่งมอบงาน แล้วเสร็จ

- ดำเนินการให้งานทั้งหมดแล้วเสร็จครบถ้วนถูกต้อง ตามรูปแบบรายการ และสัญญา รวมทั้งซ่อมคืนสภาพส่วนอื่น ๆ ที่ทำการรื้อถอน หรือสิ่งชำรุดที่เกิดจากการทำงานของผู้รับจ้างและทำสถานที่ก่อสร้างให้สะอาดเรียบร้อย

ให้แล้วเสร็จ**ภายใน ๙๐ วัน** นับถัดจากวันลงนามในสัญญา

**๙. วงเงินงบประมาณและราคากลาง**

งบประมาณ ๑,๐๕๗,๒๓๒ บาท (หนึ่งล้านห้าหมื่นเจ็ดพันสองร้อยสามสิบสองบาทถ้วน) ซึ่งเป็นราคารวมค่าวัสดุ ค่าแรงงาน ค่าดำเนินการ ค่ากำไรและค่าภาษีมูลค่าเพิ่ม ตลอดจนค่าใช้จ่ายอื่นๆไว้ด้วยแล้ว

**๑๐. การรับประกันความชำรุดบกพร่อง**

เป็นระยะเวลา ๒ ปี โดยนับถัดจากวันส่งมอบงานงวดสุดท้าย

คณะกรรมการร่างขอบเขตของงาน

น.อ. ประธาน

น.ท. กรรมการ

พ.จ.อ. กรรมการ